text: রায়ান নিউম্যান (জন্ম এপ্রিল ২৪, ১৯৯৮) হচ্ছেন একজন মার্কিন অভিনেত্রী ও মডেল। ডিজনি এক্সডি-এর "জিকে এন্ড লুথার-এ গিনজার ফ্যালকন চরিত্রে অভিনয়ের জন্য তিনি অধিক পরিচিত। অন্যান্য প্রধান কাজের মধ্যে রয়েছে  দ্য থান্ডারম্যানস-এ এলিসন , জুম-এ সিনডি কলিন্স, এবং সি ড্যাড রান-এ এমিলি হপস চরিত্রে অভিনয়ের জন্য। একজন শিশু মডেল হিসেবে, নিউম্যান বিভিন্ন ফটো শ্যুটেও অংশ নিয়েছেন। যেমন: ইন্সপায়ার ম্যাগাজিন, কায়া এভ ফটোশ্যুট ২০০৯ এবং ড্রিম ম্যাগাজিন, এমনকি ফ্যাশন ডিজাইনার শেরি হিল-এর জন্যও।
  
  প্রারম্ভের জীবন 
  নিউম্যান ক্যালিফোর্নিয়ার ম্যানহ্যাটন বীচ-এ জন্মগ্রহণ করেন। তিনি চতুর্থ গ্রেড পর্যন্ত প্যানেক্যাম্প প্রাথমিক স্কুল গিয়েছিলেন। তিনি ক্যালিফোর্নিয়ার স্টিভেনসন র্যাঞ্চের রঞ্চো পিকো জুনিয়র হাই স্কুলে পড়েছেন। নিউম্যান নিজেকে "অর্ধ ইহুদি, অর্ধ খ্রিস্টান ... বেশিরভাগ ইহুদি" হিসাবে বর্ণনা করেছেন। প্রিন্ট ও টেলিভিশন বিজ্ঞাপনের জন্য অডিশন দেয়ার পর তিন বছর বয়সেই নিউম্যান বিনোদন জগতে প্রবেশ করেন। অল্প বয়সে, নিউম্যান ছিলেন ক্রাফ্ট চিজের বিজ্ঞাপন মডেল যা দুই বছরেরও বেশি সময় ধরে আন্তর্জাতিকভাবে প্রচারিত হয়েছিল।
  
  কর্মজীবন 
  নিউম্যান সাত বছর বয়সেই তার প্রথম চলচ্চিত্র কর্মজীবনে প্রবেশ করেন, মনস্টার হাউজ এবং জুম-এ অভিনয়ের মাধ্যমে। জুম-এ, তিনি তরুন এক সুপার হিরো হিসেবে অভিনয় করেন, যার জন্য তাকে কারাতে শিখতে হয়েছিল। ছোটপর্দায়, নিউম্যান ডিজনীর হিট শো "হানা মন্টানা"-এ মাইলি চরিত্রে, এমনকি ডিজনি চ্যানেলের আসল ধারাবাহিক, গুড লাক চার্লি-এ অভিনয় করেছেন। পরে, তিনি প্রতিপক্ষ হিসাবে হাজির হন, গিনজার ফ্যালকন চরিত্রে, জিকে এন্ড লুথার-এ। ২০১০-এ, নিউম্যান টিভি সিরিজে মূখ্য চরিত্রে অভিনয় করে সেরা অভিনয়ের জন্য ইয়াং আর্টিস্ট অ্যাওয়ার্ড জিতেন, মাইলি সাইরাস এর হানা মন্টানা এবং মিরান্ডা কসগ্রভের "আইকার্লি" থেকে এগিয়ে থেকে। নিউম্যান কেবল চলচ্চিত্র এবং টেলিভিশন শো-গুলিতেই কাজ করেননি, তিনি বিজ্ঞাপনেও হাজির হয়েছেন।
  
  ২০১২-এ, "সি ড্যাড রান"-এ এমিলি হবস মূখ্য ভূমিকায় তিনি হাজির হয়েছেন, যেটি নিক এট নাইট-এ অক্টোবর ৬, ২০১২-এ প্রিমিয়ার হয়। ২০১৫-এ সমাপ্ত হওয়ার আগে "সি ড্যাড রান" তিনটি মৌসুম প্রচারিত হয়েছিল। জুলাই ২০১৪ এর শেষের দিকে তিনি কম্বডিয়া ভ্রমণ করেন, হেইফার ইন্টারন্যাশনালের সমর্থনে। ২০১৫-এ, নিউম্যান সার্কনাডো ৩: ওহ হেল নো!-এ ক্লাউডিয়া শেপার্ড ভূমিকায় অংশ নেন, যে চরিত্রটি তিনি অভ্রে পিপলেস এর থেকে পান, যিনি সার্কনাডো-এ ভূমিকায় অভিনয় করেছিলেন।
  
  চলচ্চিত্র তালিকা
  
  পুরস্কার এবং মনোনয়ন
  
  তথ্যসূত্র
  
  বহিঃসংযোগ 
  
   
   
  
  বিষয়শ্রেণী:১৯৯৮-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২১শ শতাব্দীর মার্কিন অভিনেত্রী
  বিষয়শ্রেণী:লস অ্যাঞ্জেলেসের অভিনেত্রী
  বিষয়শ্রেণী:মার্কিন শিশু অভিনেত্রী
  বিষয়শ্রেণী:মার্কিন শিশু গায়ক
  বিষয়শ্রেণী:মার্কিন চলচ্চিত্র অভিনেত্রী
  বিষয়শ্রেণী:মার্কিন টেলিভিশন অভিনেত্রী
  বিষয়শ্রেণী:মার্কিন ইহুদি অভিনেত্রী
  বিষয়শ্রেণী:২১শ শতাব্দীর মার্কিন সঙ্গীতশিল্পী
title: রায়ান নিউম্যান